Ziua Dorului. Mădălina Pavăl, artista care își cântă gândurile: "În general îmi este dor de oameni şi asta mă inspiră cumva".
Mădălina Pavăl a lansat albumul "Oamenii se fac Dor". Albumul conţine 7 piese, dar nu toate sunt triste. "Bucuraţi-vă de dorurile voastre!", spune Mădălina Pavăl.
Uneori ne este dor de o stare, de un el, sau de o ea. De copilărie. De primul sărut. Sau de ultimul. De bunici. De şcoală. De acasă. De părinţi sau de prietenii plecaţi să îşi facă un rost şi o viaţă, departe de noi.Dorul are mirosul naturii, spune Mădălina Pavăl, care a lansat în 2019 albumul "Oamenii se fac dor". A descoperit târziu că îşi poate scrie şi cânta gândurile."Eu, cumva, tot timpul am considerat că dorul este un proces care ne maturizează. Am gândit proiectul Oamenii se fac dor pentru că cu toţii ne facem dor. (…) Mădălina Pavăl este Mădă de acum care cântă despre dor. Mie îmi este aşa, dor de oameni în general. În general îmi este dor de oameni şi asta mă inspiră cumva şi să scriu şi să fac şi albumul Oamenii se fac dor", a spus Mădălina."Oamenii se fac dor" conţine 7 piese, dar nu sunt toate despre tristeţe, pentru că dorul românesc înseamnă şi bucurie.